Diari Oficial de la Generalitat Valenciana


Sumari del DOGV 9912, del 09-08-2024 (2024/8374)

RESOLUCIÓ de 30 de juliol de 2024, de la Presidència del Consorci Hospital General Universitari de València, per la qual es resol la convocatòria de tècnica o tècnic de la funció administrativa (CM/41/22), corresponent al concurs de mèrits convocat mitjançant Resolució de 14 de desembre de 2022, en execució de la Llei 20/2021 de 28 de desembre, de mesures urgents per a la reducció de la temporalitat en l'ocupació pública (DOGV número 9495 de 22.12.2022).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9912

Data del DOGV
:   09-08-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/8374

CVE
:   ZXPX-G-4182-3702

Data del document
:   30-07-2024

Organisme emissor
:   Consorci Hospital General Universitari de València

Tipus de document
:   Resolució

Per resolució de data 14 de desembre de 2022 de la Presidència del CHGUV, es van aprovar les convocatòries dels processos selectius d'estabilització mitjançant concurs de mèrits per a cobrir les places previstes en els annexos I i III de la resolució de 25 de maig de 2022, del CHGUV per la qual s'aprova la OEP de l'any 2022 i s'adapten les Ofertes d'ocupació pública del Consorci aprovades i pendents de convocatòria, en execució de la Llei 20/2021, de 28 de desembre.

D'acord amb el que es preveu en l'apartat 13 de les Bases generals aprovades mitjançant la Resolució del CHGUV de 18 de juny de 2021 (DOGV número 9127 de 14.07.2021), i de conformitat amb la proposta realitzada per la corresponent comissió de selecció, i atés que consten degudament acreditats els requisits exigibles en els apartats 1 i 2 de la Base General 9, procedix realitzar el nomenament de la persona que ha superat el procés selectiu.

En exercici de les competències delegades per l'Acord del Consell de Govern i del president del Consell, de 10 de maig de 2022, (DOGV número 9354 de 3 de juny de 2022) pel qual es deleguen atribucions en matèria de personal, de contractació administrativa i gestió econòmica en diversos òrgans del CHGUV, esta Presidència del CHGUV,

RESOL

*Primer*

Nomenar la persona identificada en l'Annex, empleada pública del Sistema Valencià de Salut, subjecta a règim jurídic laboral amb caràcter fix del Consorci HGUV (art. 16.2.d de la Llei 10/2014, de 20 de desembre, de Salut de la Comunitat Valenciana), en la categoria professional de tècnica/tècnic de la funció administrativa.

*Segon*

La persona interessada disposarà d'un termini d'un mes a comptar des de l'endemà de la publicació d'esta resolució per a formalitzar el contracte de treball i la corresponent presa de possessió.

*Tercer*

La plaça que mitjançant la present resolució s'adjudica, tenen la consideració de plaça del CHGUV/Departament de Salut València-Hospital General, d'acord amb el que es preveu en el Conveni Col·lectiu del Consorci HGUV, i en la base 14a de les esmentades bases generals.

*Quart*

La persona nomenada que manté una relació laboral de caràcter temporal amb el Consorci HGUV, cessarà en la mateixa amb efectes del dia anterior a la presa de possessió com a personal laboral fix.

*Quint*

Per la Direcció de Recursos Humans es formalitzarà el contracte de treball i es realitzaran els actes administratius pertinents per a l'eficàcia material d'esta resolució.

*Sext*

L'autorització d'excedència voluntària per prestació de servicis amb caràcter temporal en altres entitats en règim de dret públic requerirà, conforme establix l'article 25.3.b.6) del Conveni Col·lectiu, un mínim d'un any d'antiguitat com a personal del CHGUV, ininterromput i immediatament anterior a la sol·licitud d'excedència.

Contra esta resolució, que posa fi a la via administrativa, les persones interessades podran interposar demanda en el termini de dos mesos a comptar des de l'endemà de la seua publicació en el *Diari Oficial de la Generalitat Valenciana*  (DOGV) davant el Jutjat social, d'acord amb el que s'establix en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la Disposició Final 3a de la Llei 39/2015, d'1 d'octubre del Procediment Administratiu Comú de les Administracions Públiques. Tot això sense perjuí que les persones interessades puguen exercitar, si és el cas, qualsevol altra acció que estimen procedent.

ANNEX

Resolució 30 de juliol de 2024

*CATEGORiA PROFESSIONAL: TÈCNIC/A DE LA FUNCIÓ ADMINISTRATIVA*

|  |  |  |  |
| --- | --- | --- | --- |
| *Convocatòria* | *Especialitat* | *Cognoms i* *nom* | *DNI* |
| CM/41/22 | Tècnic/a de la funció administrativa | Samudio Bejarano, Mónica Isabel | \*\*\*7544\*\*\*\* |

  
  

València, 30 de juliol de 2024

Marciano Gómez Gómez

President del CHGUV i Conseller de Sanitat